**Adeline Virginia Stephen**, coñecida como **Virginia Woolf**, nada en Londres o 25 de xaneiro de 1882 e finada en Rodemell o 28 de marzo de 1941, foi unha escritora e ensaísta británica de renome.

Traxectoria mucho especial para esta noeva payasa.
--------------------------------------------------

### Vida persoal

Filla de sir Leslie Stephen, distinguido crítico e historiador, Virginia Woolf creceu nun ambiente frecuentado por literatos, artistas e intelectuais. Tralo falecemento do seu pai, en 1905, estableceuse coa súa irmá Vanessa (pintora que casaría co crítico Clive Bell) e os seus dous irmáns no barrio londiniense de Bloomsbury, que se converteu en centro de reunión de antigos compañeiros universitarios do seu irmán máis vello, entre os que figuraban intelectuais do talle do escritor E. M. Forster, o economista John Maynard Keynes e os filósofos Bertrand Russell e Ludwig Wittgenstein, e que sería coñecido como o grupo ou círculo de Bloomsbury. En 1912, cando contaba trinta anos, casou con Leonard Woolf, economista e membro tamén do grupo, con quen fundou en 1917 a soada editorial Hogarth Press, que editou a obra da propia Virginia e a doutros relevantes escritores, como Katherine Mansfield, T. S. Eliot ou Sigmund Freud.

### Novelística

As súas primeiras novelas, *Viaxe de ida* e *Noite e día*, poñen xa de manifesto a intención da escritora de romper os moldes narrativos herdados da novelística inglesa anterior, en especial a subordinación de personaxes e accións ao argumento xeral da novela, así como as descricións de ambientes e personaxes tradicionais; con todo, estes primeiros títulos apenas mereceron consideración por parte da crítica. Só trala publicación de *A señora de Dalloway* e *Ao faro* os críticos comezaron a eloxiar a súa orixinalidade literaria. Nestas obras chaman xa a atención a mestría técnica e o afán experimental da autora, quen introducía ademais na prosa novelística un estilo e unhas imaxes ata entón máis propios da poesía. Desaparecidas a acción e a intriga, as súas narracións esfórzanse por captar a vida cambiante e inasible da conciencia. Influída pola filosofía de Henri Bergson, Woolf experimentou con especial interese co tempo narrativo, tanto no seu aspecto individual, no fluxo de variacións na conciencia do personaxe, como na súa relación co tempo histórico e colectivo. Así, *Orlando* constitúe unha fantasía libre, baseada nalgunhas pasaxes da vida de Vita Sackville-West, amiga e tamén escritora, en que a protagonista vive cinco séculos da historia inglesa. En *As ondas* presenta o «fluxo de conciencia» de seis personaxes distintos, é dicir, a corrente preconsciente de ideas tal como aparece na mente, a diferenza do lóxico e ben trabado monólogo tradicional. Escribiu así mesmo unha serie de ensaios que viraban en torno da condición da muller, nos que destacou a construción social da identidade feminina e reivindicou o papel da muller escritora, como n'*Un cuarto de seu*. Destacou á súa vez como crítica literaria, e foi autora de dúas biografías: unha divertida recreación da vida dos Browning a través dos ollos do seu can (*Flush*) e outra sobre o crítico R. Fry (*Fry*). Nun dos accesos dunha enfermidade mental que obrigara a ingresala en varias ocasións ao longo da súa vida, o 28 de marzo de 1941 desapareceu da súa casa de campo, ata que días despois o seu corpo foi achado no río Ouse, no que se supón foi un suicidio, xa que se guindara ao río cun abrigo cargado de pedras.

Obra
----

Varias das obras de Virginia Woolf foron xa traducidas ao galego.

* *The Voyage Out* (1915).
* *Night and Day* (1919).
* *Jacob's Room* (1922).
* *A señora Dalloway* (*Mrs Dalloway*, 1925). Tradución de Celia Recarey Rendo (Irmás Cartoné: 2018).
* *Cara ó faro* (*To the Lighthouse*, 1927). Limiar, tradución e notas de Manuela Palacios e Xavier Castro (Sotelo Blanco Edicións: 1993).
* *Orlando. Unha biografía* (1928). Tradución de Celia Recarey Rendo (Irmás Cartoné: 2014).
* *Un cuarto de seu* (*A Room of One's Own*, 1929) Tradución de Iria Sobrino, con prólogo de Manuela Palacios (Sotelo Blanco Edicións: 2005).
* *As ondas* (*The Waves*, 1931). Tradución de María Cuquejo (Editorial Galaxia: 2004).
* *Flush: A Biography* (1933).
* *The Years* (1937).
* *Three Guineas* (1938).
* *Roger Fry: A Biography* (1940).
* *Between the Acts* (1941).
* *Ruar: unha aventura londiniense* (*The London Scene*, 1975), Tradución de Celia Recarey Rendo (Irmás Cartoné: 2015).

Ademais, foron traducidos ao galego os relatos *Retrato dunha londiniense* (*Portrait of a Londoner*), *A marca na parede (The Mark on the Wall)*, *Kew Gardens*, *Unha novela non escrita* (An Unwritten Novel) e *A muller no espello: un reflexo* (The Lady in the Looking-Glass), publicadas en *De espellos, trens e outros velenos*, traducidos, prologados e anotados por Begoña R. Outeiro (Ir Indo: 2006).

Obras da crítica galega
-----------------------

* *Doce ensaios arredor de Virginia Woolf*. Coordinado por Belén Fortes. (Sotelo Blanco, 2003).

Filmografía
-----------

* *The Hours*, 2002. Director: Stephen Daldry. Tres historias de tres mulleres en diferentes épocas entramadas a partir da novela do mesmo nome do autor Michael Cunningham, inspirada na obra de Woolf *Mrs Dalloway*.

Notas
-----

1. 1 2  López, Alberto (2018-01-26). "Virginia Woolf, la escritora premonitoria inagotable". *El País* (en castelán). ISSN 1134-6582. Consultado o 2019-06-27.
2. ↑  Ficha do libro Arquivado 04 de marzo de 2016 en Wayback Machine. en Ir Indo.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Virginia Woolf Modificar a ligazón no Wikidata*** |

|  |  |
| --- | --- |
|  | A Galicitas posúe citas sobre:  ***Virginia Woolf*** |

### Ligazóns externas

* Textos de Virginia Woolf *(en inglés)*

|  |  |
| --- | --- |
| Control de autoridades | 
* Wd: Q40909
* WorldCat
* VIAF: 39385478
* AllMusic: mn0000685000
* BAV: ADV10000057
* BIBSYS: 90068620
* BiTraGa: 466
* BLBNB: 000192062
* BMT: 145434
* BNA: 000046784
* BNCHL: 000037827
* BNE: XX1686942
* BNF: 11929398t
* BRE: 2335698
* BVMC: 1555
* CANTIC: a10179483
* CiNii: DA00351810
* DeutscheBio: 118635174
* Dialnet: 2031882
* Discogs: 1716551
* EBID: ID
* EGAXA: vtls001138210
* Europeana: ID
* FAST: 33879
* FemBio: 29170
* GEC: 0072400
* GND: 118635174
* Gutenberg: 89
* ICCU: CFIV016490
* IMDb: nm0941173
* IMSLP: ID
* ISNI: 0000000120959604
* LAC: 0101A2214
* LCCN: n79041870
* LibraryThing: woolfvirginia
* LibriVox: 843
* MusicBrainz: ID
* Munzinger: 00000002515
* NDL: 00461439
* NKC: jn19990009273
* NLA: 35619284
* NLG: 61137
* NNDB: 000031732
* NPG: mp04923
* NTA: 068472773
* OBP: ID
* ODNB: 37018
* OL: OL19450A
* openMLOL: 1696
* PTBNP: 41605
* SELIBR: 137658
* SNAC: w6qg9gvk
* SUDOC: 027199746
* TESF: woolf\_virginia
* TMDb: 57463
* Treccani: virginia-woolf
* ULAN: 500330927
* WikiTree: Stephen-525
* WomenWriters: ID

 |